                          VZOREC VZDRŽEVALNE POGODBE                                    
NAROČNIK
SPLOŠNA BOLNIŠNICA NOVO MESTO, Šmihelska cesta 1, 8000 Novo mesto, ki jo zastopa direktorica Doc.dr. Milena Kramar Zupan    
ID številka: SI82657106
Matična številka: 5054621

in 
 
IZVAJALEC
___________________________________________________, ki ga/jo zastopa direktor/ica
__________________________

ID številka:           _______________
Matična številka:  _______________

sta sklenila naslednjo 
VZDRŽEVALNO   POGODBO

1. člen

Pogodbeni stranki ugotavljata, da je naročnik v skladu z Zakonom o javnem naročanju (v nadaljevanju: ZJN-3; Uradni list RS, št. 91/2015, Uradni list Evropske unije, št. 307/2015, 307/2015)  ter na podlagi javnega naročila po postopku naročila male vrednosti za javno naročilo: Laserska naprava za fotokoagulacijo makule in periferije mrežnice (v nadaljevanju oprema), objavljenega na portalu javnih naročil, datum objave ………………, številka objave ……………… izbral dobavitelja za dobavo in  montažo opreme, ki je vključeval  tudi vzdrževanje dobavljene opreme za dobo 5 let po preteku garancijskega roka opreme. 
  
2. člen

S to pogodbo se pogodbeni stranki dogovorita o splošnih in posebnih pogojih izvedbe predmetnega javnega naročila. Sestavni del te pogodbe sta ponudba izvajalca št._________ z dne ______________________ in specifikacija zahtev naročnika za predmet javnega naročila.
 
Za razlago veljajo tudi vsi drugi pogoji predmetnega javnega naročila, in sicer razpisna dokumentacija, ponudbena dokumentacija in morebitna dokumentacija o izvedenih pogajanjih. 


3. člen

Predmet te pogodbe je izvajanje storitev: SKLOP II. VZDRŽEVANJE OPREME, in sicer 
· Preventivno vzdrževanje po izteku _________mesečne garancijske dobe,
· Izredno vzdrževanje – odprava napak, okvar  po izteku _______ mesečne garancijske dobe,
  
v skladu z zahtevami naročnika iz priloge: Specifikacija zahtev naročnika za predmet javnega naročila

Naročnik si pridržuje pravico do spremembe obsega pogodbenih storitev glede na spremenjene naročnikove potrebe v času trajanja pogodbe. Vse tovrstne spremembe pogodbeni stranki določita z aneksom k tej pogodbi.




4. člen

Izvajalec mora za vsako koledarsko leto izdelati terminski plan za storitve Preventivnega vzdrževanja in ga dostaviti pooblaščeni osebi naročnika v potrditev. Obojestransko potrjeni terminski plan za posamezno leto je vsakoletna priloga in sestavni del te pogodbe.


5. člen


Okvirna enoletna pogodbena vrednost storitev preventivnega vzdrževanja opreme  znaša _____________________ EUR z DDV (1/5 petletne ponudbene vrednosti).  

Okvirna petletna pogodbena vrednost storitev preventivnega vzdrževanja opreme  znaša _____________________ EUR z DDV.  


V ceni so vključeni vsi  stroški izvajalca, popusti in rabati. 

Vrednost storitev : Izredno vzdrževanje – odprava napak, okvar se obračunava po dejansko nastalih stroških (porabljeni material, delo, potni stroški), po cenah navedenih v ponudbi ter ceniku rezervnih delov izvajalca (ki je bil predložen v okviru ponudbene dokumentacije), ki sta tudi sestavni del te pogodbe. 

Izvajalec se obvezuje naročniku zagotavljati popust na cene rezervnih delov iz cenika proizvajalca, ki je bil predložen v okviru ponudbene dokumentacije, v višini: …………………%.


6. člen

Cene po predračunu in cene po ceniku rezervnih delov izvajalca (ki je bil predložen v okviru ponudbene dokumentacije) so fiksne za obdobje enega leta od datuma sklenitve pogodbe. Po preteku tega obdobja – enega leta od datuma sklenitve pogodbe, se cene lahko usklajujejo z indeksom rasti cen življenjskih potrebščin (v nadaljevanju: indeks), vendar ko ta kumulativno preseže 4%, pri čemer je izhodišče za izračun indeksa indeks, ki je uradno objavljen po preteku te dobe – enega leta od datuma sklenitve pogodbe. Nadaljnje uskladitve cen se lahko izvedejo, ko indeks kumulativno ponovno preseže 4%, pri čemer je izhodišče za izračun indeksa indeks, ki je uradno objavljen po zadnji spremembi cen. Cene se v vseh primerih lahko spremenijo največ v višini 80% izračunanega indeksa (Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja, Ur.l. RS št.1-11/2004). 

Izvajalec se zavezuje naročnika pisno zaprositi za spremembo cen. O spremembi cen pogodbeni stranki skleneta aneks k tej pogodbi.

7. člen

Izvajalec se obvezuje, da bo naročniku izvajal storitve skladno s ponudbeno specifikacijo, v skladu s prilogo: Specifikacijo zahtev naročnika za predmet javnega naročila, skladno s pravili stroke, mednarodnimi standardi in veljavnimi predpisi v Republiki Sloveniji.

8. člen

Izvajalec zagotavlja odzivni čas največ 48 ur po prijavi okvare s strani pooblaščene osebe naročnika  (po e-pošti, v nujnih primerih tudi po telefonu) oz. izjemoma več po dogovoru s pooblaščeno osebo naročnika za nadzor nad izvajanjem pogodbe. Odzivni čas je čas, ko izvajalec pristopi k odpravljanju okvare.

[bookmark: _GoBack]Izvajalec zagotavlja čas odprave napake v roku 5 dni po prijavi okvare s strani pooblaščene osebe naročnika    oz. izjemoma več po dogovoru s pooblaščeno osebo naročnika.  

Izvajalec zagotavlja dosegljivost servisne službe na:

telefonski številki _____________________________

gsm_________________________________________

fax_________________________________________

e-mail_______________________________________

Kontaktna oseba ______________________________


 9. člen

Izvajalec se obvezuje po vsakokratnem opravljanju storitev na opremi, vpisati vsa opravljena dela v servisno knjigo aparature (dvojnik servisne knjige se mora nahajati ob aparatu) ter  izdati poročilo o opravljenih storitvah in pisno izjavo o ustreznosti rezultatov delovanja naprave v skladu s predpisanimi normativi. 

Izvajalec se obvezuje po vsakokratnem opravljanju storitev: Izredno vzdrževanje – odprava napak, okvar v poročilo o opravljenih storitvah navesti podatke o zamenjanih rezervnih delih,  porabljenem potrošnem materialu, število ur dela serviserja,  potovalnih urah in podatke o kilometrini.

  
    10. člen

Izvajalec se obvezuje servisno dokumentacijo (servisne naloge in pisne  izjave o ustreznosti rezultatov delovanja servisirane  naprave, poročila,…) po vsakokratnem opravljanju storitev, ki so predmet pogodbe dostaviti naročniku v dveh izvodih (original in kopija), od katerih prejme en izvod (kopijo) odgovorna oseba naročnika na oddelku, en izvod pa vodja tehnično vzdrževalnih služb naročnika. 


11. člen

Izvajalec se obvezuje za  storitve vzdrževanja in vse novo vgrajene dele zagotavljati garancijo ……………………. (najmanj 6) mesecev.  

Naročnik izgubi pravico do garancije v primeru da sam ali po tretji osebi brez dovoljenja izvajalca izvaja vzdrževalna dela na opremi navedeni v Prilogi 1: Specifikacija zahtev naročnika.


12. člen

Izvajalec se obvezuje ob podpisu pogodbe podpisati tudi izjavo o  zagotavljanju varnosti in zdravja pri delu in požarnega varstva pri izvajanju pogodbenih del, ki je v prilogi in je sestavni de te pogodbe. 



13. člen

Naročnik se obvezuje izvajalcu omogočiti nemoten dostop do opreme, ki je predmet servisiranja za namen izvajanja pogodbenih storitev.


14. člen

Naročnik se obveže plačevati storitve preventivnega vzdrževanja opreme  v roku 60 dni po prejemu posameznega računa, ki se izstavi po opravljenih storitvah, na osnovi s strani naročnika potrjenih poročil o opravljenih storitvah in zamenjanih rezervnih delih,  storitve  Izrednega vzdrževanja – odprave napak, okvar pa se naročnik obvezuje plačati po dejansko nastalih stroških, na osnovi s strani naročnika potrjenih poročil o opravljenih storitvah in zamenjanih delih in porabljenem potrošnem materialu, servisnih urah in potovalnih urah v roku 60 dni po prejemu posameznega računa, ki se izstavi po opravljenih storitvah, na transakcijski račun izvajalca št.: ___________________________________, odprt pri ___________________ banki. 


 15. člen

Pogodbeni stranki se dogovorita, da se v primeru zamude plačila obračunavajo zakonite zamudne obresti. 


16. člen
  
Pooblaščena predstavnika naročnika za nadzor nad izvajanjem pogodbe sta: Cvetka Oberč, (tel: 07 39 16 334) in  Božidar PODOBNIK (tel.: 07 39 16 141, gsm: 041 604 339).

Skrbnik  pogodbe s strani naročnika je Stanislava Majerle.
                                                               
Skrbnik  pogodbe s strani izvajalca je ______________________________.


17. člen

Pogodbeni stranki se zavezujeta, da bosta vse podatke tehničnega in poslovnega značaja, do katerih imata dostop pri izvrševanju te pogodbe, vzajemno varovali kot poslovno tajnost.

Za izvajalca so vsi podatki, do katerih pride pri naročniku zaradi opravljanja pogodbenih obveznosti, kakor zaradi ostalih intervencij strogo zaupne narave, razen, če naročnik določi drugače. V tem primeru mora naročnik natančno določiti vrsto podatkov (ali katero od drugih oznak) za katere zaupnost ni potrebna.  

Izvajalec je dolžan poravnati škodo,  ki bi nastala v zvezi z izvajalčevo obveznostjo po tej pogodbi, če naročnik dokaže, da je škoda nastala po izvajalčevi krivdi. 


18. člen

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika. 
 


19. člen

Vsaka od pogodbenih strank lahko odpove to pogodbo z trimesečnim odpovednim rokom s priporočenim pismom po pošti. Odpovedni rok prične teči z dnem prejema poštne pošiljke.

                                                                        
20. člen

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v  Novem mestu.

Pri tolmačenju te pogodbe in reševanju sporov se poleg pogodbe in Obligacijskega zakonika upoštevajo še: razpisna dokumentacija, ponudbena dokumentacija, dokumentacija o izvedenih pogajanjih in obvestilo ponudniku o oddaji javnega naročila.


21. člen

Ta pogodba se sklepa za obdobje 5 (petih) let in prične veljati po poteku garancijskega roka za opremo. 
                                                                    

 22. člen

Pogodba je sestavljena v  2 enakih izvodih, od katerih prejme vsaka od pogodbenih strank po 1 izvod.

Številka:                                                                             Številka: 16-09/18 VZDP
Datum:                                                                               Datum:


IZVAJALEC:                                                                              NAROČNIK:

                                                                               SPLOŠNA BOLNIŠNICA NOVO MESTO
                                                                                                      Direktorica: 
                                                                                        Doc.dr. Milena Kramar Zupan


















PRILOGA k vzdrževalni pogodbi
IZJAVA O ZAGOTAVLJANJU VARNOSTI IN ZDRAVJA PRI DELU IN POŽARNEGA VARSTVA PRI IZVAJANJU DEL PO POGODBI ŠT. 16-09/18 VZDP  Z DNE _____________

1. člen

Izvajalec del mora načrtovati in izvajati vas dela po pogodbi na način, s katerim ne ogroža varnosti in zdravja delavcev izvajalca del, morebitnih njegovih kooperantov ali podizvajalcev, ter delavcev naročnika del, pacientov, obiskovalcev ali tretjih oseb iz okolice.

2. člen

Izvajalec del je dolžan v skladu s 26. členom Zakona o varnosti in zdravju pri delu (Ur. l. RS, št. 56/99 in nadaljnji) - v nadaljevanju ZVZD, obvestiti inšpekcijo dela o začetku opravljanja del najmanj 15 dni pred pričetkom delovnega procesa, pri katerem obstajajo večje nevarnosti za poškodbe in zdravstvene okvare.

3. člen

S podpisom Izjave izvajalec izjavlja:
· da so vsi delavci izvajalca, njegovih morebitnih kooperantov in podizvajalcev, ki izvajajo dela:
· ustrezno usposobljeni za izvajanje del,
· imajo opravljen preizkus iz varnosti in zdravja pri delu,
· opravljen zdravniški pregled,
· seznanjeni z vsebino te Izjave.
· da je vsa oprema, ki jo uporabljajo delavci izvajalca, morebitnih kooperantov in   
      podizvajalcev brezhibna in periodično pregledana.

4. člen

Izvajalec del izjavlja, da bo v primeru varjenja, uporabe odprtega plamena ali orodja ki proizvaja iskre v prostorih, ki so nevarni za požar in niso posebej prilagojeni za ta opravila izvajal dela v skladu z 37. členom Zakona o varstvu pred požarom (Ur. l. RS, št. 71/93 in nadaljnji) in vsaj dva dni pred izvajanjem zgoraj naštetih del, o takšnem delu obvestil odgovorno osebo naročnika.

5. člen

Izvajalec del nosi polno odgovornost za varnost svojih delavcev in delavcev morebitnih kooperantov in podizvajalcev.

6. člen

Odgovorna oseba izvajalca del je dolžna za primer poškodbe pri delu svojih delavcev obvestiti vse pristojne organe, kot to določa 27. člen ZVZD.

7. člen

Odgovorna oseba izvajalca za izvajanje del po pogodbi št. …………in odgovorna oseba pooblaščenega naročnika za varnost in zdravje pri delu in požarno varnost imata pravico, da v primeru neupoštevanja zahtev varnosti in zdravja pri delu in požarnega varstva zahtevata prekinitev dela in odpravo pomanjkljivosti.



8. člen

Izvajalec je dolžan v primeru opustitve dolžnosti iz te izjave pooblaščenega naročnika kriti stroške, ki jih povzroči s svojim dejanjem.

9. člen

Odgovorna oseba izvajalca za zagotavljanje varnega delovnega okolja in varnih delovnih razmer:……………………….   
					
Odgovorna oseba pooblaščenega naročnika za izvajanje del: …………………………….

10. člen

V primeru podrobnejših informacij s področja VPD in PV kontaktirati:
Aleš Krajšek, dipl.var.inž., tel.: 07/39 16 113. 

V primeru podrobnejših informacij s področja higiene dela kontaktirati:
Ingrid Jaklič, univ.dipl.san.inž., tel.: 07/39 16 195.






Datum: 
	Podpis odgovorne osebe pooblaščenega naročnika
	
	Podpis odgovorne osebe izvajalca

	


	
	



